“ทากาตะ” ยื่นล้มละลาย!! หลังเจอหนี้สินอ่วมจากปัญหา “ถุงลมนิรภัยระเบิด” - FINNOMENA
บริษัทผลิตถุงลมนิรภัย “ทากาตะ” ได้ยื่นขอความคุ้มครองล้มละลายจากศาลญี่ปุ่น หลังถูกฟ้องร้องและเรียกค่าปรับเป็นเงินหลายพันล้านดอลลาร์
26 มิ.ย. 2560

บริษัทผลิตถุงลมนิรภัย “ทากาตะ” ได้ยื่นขอความคุ้มครองล้มละลายจากศาลญี่ปุ่น หลังถูกฟ้องร้องและเรียกค่าปรับเป็นเงินหลายพันล้านดอลลาร์
จากปัญหาถุงลมนิรภัยระเบิด ทำให้มีผู้เสียชีวิตอย่างน้อย 16 ราย และนำไปสู่การเรียกคืนรถยนต์จำนวนมากที่สุดในประวัติศาสตร์ยานยนต์โลก คือเกือบ 100 ล้านคันทั่วโลก
ซึ่งบริษัทลูกของทากาตะ 12 แห่งในต่างประเทศก็ได้ยื่นขอล้มละลายเช่นกัน
โดยตลาดหลักทรัพย์โตเกียวได้ระงับการซื้อขายหุ้นทากาตะเช้าวันนี้ (26) พร้อมประกาศจะเพิกถอนออกจากสภาพการเป็นหลักทรัพย์จดทะเบียนในวันที่ 27 ก.ค.
ซึ่งเมื่อวันศุกร์ที่แล้ว (23) ราคาหุ้นทากาตะขยับขึ้นกว่า 40 เปอร์เซ็นต์หลังจากที่ตกต่ำมาตลอดทั้งสัปดาห์ โดยนักวิเคราะห์เชื่อว่าเป็นผลมาจากการที่นักลงทุนระยะสั้นหวังเก็งกำไรจากส่วนต่างของราคาหุ้นที่ผันผวน
ที่มา : https://manager.co.th/Around/ViewNews.aspx?NewsID=9600000064800
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: